Source: http://monitorulneamt.ro/la-fotbal-in-sala-pietrenii-sint-lideri/
Timestamp: 2019-06-16 20:50:09+00:00

Document:
La fotbal în sală pietrenii sînt lideri » Monitorul de Neamț și Roman
Nemţeanul ucigaş în Vaslui a fost arestat
Neamţ: Bac şi evaluare naţională, păzite ştraşnic
Neamţ: Două gospodării mistuite de flăcări. Intervenţia pompierilor a durat şapte ore
Neamţ: Absolvenţii sînt aşteptaţi la Şomaj
■ Futsal Ceahlăul - CSM Vaslui 2-1 (0-0) şi pietrenii sînt siguri de locul I cu o etapă înainte de finalul sezonului regular ■ golurile gazdelor au fost semnate de Alex Apostoae ■ urmează play-off-ul, dar ţinta e Turneul Final ■
Cine nu a fost miercuri seară la Sala Polivalentă are ce să regrete. Pentru că ar fi putut asista la un meci extrem de bun din punct de vedere tehnico-tactic, un meci echilibrat, dar şi tensionat în acelaşi timp. Cele două echipe fruntaşe ale Seriei 1 din Campionatul Naţional de Juniori U19, Futsal Ceahlăul şi CSM Vaslui, au oferit un spectacol sportiv de foarte bună calitate, aşa cum au ţinut să remarce reprezentanţii grupării nemţene: „Prima repriză a fost destul de echilibrată, cu ocazii de a marca la ambele porţi, portarii celor două echipe reuşind să păstreze tabela imaculată. Imediat după pauză, reuşim să deschidem scorul prin Alex Apostoae după o frumoasă acţiune ofensivă la care pasa decisivă a venit de la căpitanul Radu Dumitru. În continuare stăpînim jocul, însă din păcate nu reuşim să ne desprindem pe tabela de marcaj. Oaspeţii profită şi egalează în minutul 4 al reprizei secunde prin Alex Badit. Meciul continuă în aceeaşi notă echilibrată, ambele echipe încercînd să îşi etaleze plusurile. Nemţenii au acţiuni mai elaborate de atac, cu un joc colectiv ofensiv şi cu o apărare ermetică. Vasluienii profită de avantajul fizic şi forţează jocul pe pivot sau încearcă să contraatace periculos atunci cînd recuperează balonul. În ultimul minut de joc, vasluienii irosesc o bună situaţie şutînd în bară prin internaţionalul de juniori Vlăduţ Dudău. Pe recuperare pornim pe contraatac, iar Alex Apostoae finalizează cu un şut la colţul lung, realizînd dubla cînd mai erau 50 secunde de joc. Pînă la final nu se mai întîmplă nimic, astfel că ne asigurăm şefia grupei la finele sezonului regular, după un meci în care orice rezultat era posibil“. Săptămîna viitoare, echipa nemţeană va evolua în deplasare, în ultima etapă a sezonului regulat, cu Bukovina Vicov, dar rezultatul acestui joc nu mai poate schimba liderul. Apoi Ceahlăul va disputa cele două partide de play-off (tur-retur), în urma cărora echipa cîştigătoare se va califica la Turneul Final de la finalul lunii mai. Pentru play-off, aversara se va şti abia după ultima etapă (echipa care va termina pe locul 4 din serie – dintre Futsal Poli Iaşi, Colegiul Naţional Nicu Gane Fălticeni sau Bukovina Vicov. „Felicitări pentru munca depusă! Felicitări profesorului Răzvan Lupu pentru modul în care a gestionat acest sezon competiţional! Acest frumos rezultat a fost posibil şi datorită parteneriatului încheiat cu Liceul cu Program Sportiv Piatra Neamţ, mulţumind pe această cale conducerii unităţii şcolare dar şi profesorilor care au contribuit la implementarea parteneriatului“, au mai precizat reprezentanţii grupării Futsal Ceahlăul.
Cuvinte cheie:automatfotbalinlalideriPietreniisalasînt
Ceahlăul revine în Buzău pentru un duel cu liderul
Liceenii de la CNRV, lideri într-un proiect educaţional
Neamţ: În fotbalul judeţean, iar ape tulburi
Puştii de la CSM Ceahlăul au ratat turneul semifinal
■ echipa pietreană formată din copii sub 13 ani a pierdut finala zonală în faţa vecinilor de la Bacău ■ juniorii D ai CSM Ceahlăul au reuşit să încheie pe primul loc în grupă, dar în semifinale vor merge băcăuanii care au s-au impus cu 2-0 ■
Echipa de juniori D a CSM Ceahlăul a avut o comportare de apreciat la turneul zonal 1 desfăşurat în perioada 10-12 iunie, la Piatra Neamţ. Copiii pregătiţi de profesorul Daniel Mahu Moisii au fost la un pas de a se califica la turneul semifinal al întrecerii naţionale destinată copiilor sub 13 ani, pierzînd în finala disputată miercuri, la prînz, în faţa formaţiei din judeţul vecin, AS FC Bacău, cu scorul de 0-2. De menţionat că gruparea pietreană a ajuns în această finală după ce a terminat pe locul I în Grupa B a turneului zonal, cu 7 puncte adunate din două victorii şi o remiză. CSM Ceahlăul a început seria jocurilor din turneul zonal cu o victorie în compania celor de la AS Unirea Ruginoasa, echipa din judeţul Iaşi fiind cea care a cîştigat în 2019 şi prima ediţie a Cupei Satelor la fotbal organizată de Federaţia Română de Fotbal. Scorul final al jocului disputat luni a fost 2-0 (1-0) în favoarea CSM Ceahlăul, golurile fiind marcate de Mahmoud Abdulghani şi Sebastian Mitronche. În meciul al doilea, disputat tot luni, CSM Ceahlăul a repetat scorul, 2-0, cu ACS Junior Galaţi, marcatori fiind Sebastian Mitronche şi Alexandru Muscalu. Marţi, într-un meci decisiv pentru calificarea în finală, elevii lui Daniel Mahu Moisii au terminat la egalitate cu Csikszereda Miercurea Ciuc, scor 0-0, îndeajuns pentru a ocupa prima poziţie în serie. Lotul echipe CSM Ceahlăul folosit în cele trei jocuri din grupă şi în finală a fost format din jucătorii: Mahmoud Abdulghani, Mihai Alexandru, Radu Ungureanu, Petruţ Chiriac, Cristian Coroi, Bogdan Curbat, Mihnea Fodor, Emanuel Gîscă, Ovidiu Gîscă, Florin Hîncu, Ştefan Stan, Sebastian Mitronche, Bogdan Mitronche, Alexandru Muscalu, Sebastian Roşu, Răzvan Lupaşcu şi Ovidiu Mahu Moisii. „Ne-am atins obiectivul pe care l-am impus echipei înaintea turneului. Am jucat bine în toate jocurile şi am jucat un fotbal plăcut ochiului”, a declarat antrenorul echipei de juniori D a CSM Ceahlăul. Rezultatele complete înregistrate în turneul zonal de la Piatra Neamţ au fost: Etapa 1: AS FC Bacău – CSS Botoşani 3-0 (Grupa A); LPS Suceava – LPS Vaslui 0-1 (Grupa A); Csikszereda M. Ciuc – ACS Junior Galaţi 6-0 (Grupa B); CSM Ceahlăul – Unirea Ruginoasa 2-0. Etapa 2: CSS Botoşani – LPS Vaslui 0-1 (Grupa A); AS FC Bacău – LPS Suceava 3-1 (Grupa A); AS Unirea Ruginoasa – Csikszereda Miercurea Ciuc 1-1(2-3, după lovituri departajare) (Grupa B); CSM Ceahlăul – AS Junior Galaţi 2-0 (Grupa B); Etapa 3: LPS Suceava – CSS Botoşani 3-1 (Grupa A); LPS Vaslui – AS FC Bacău 0-0 (Grupa A); ACS Junior Galaţi – AS Unirea Ruginoasa 0-3 (Grupa B); CSM Ceahlăul – Csikszereda M. Ciuc 0-0 (Grupa B). Miercuri, de 12 iunie (finala turneului zonal 1): CSM Ceahlăul – AS FC Bacău 0- 2. Începînd de duminică, în faza semifinalelor Campionatului Naţional de Juniori D se vor înfrunta cele opt cîştigătoare ale turneelor zonale, după următorul program: duminică, 16 iunie: LPS Tg. Jiu – ACS FC Bacău; ASC Corona 2010 Braşov – CS Luceafărul Cluj; luni, 17 iunie: ACS FC Bacău – CS Luceafărul Cluj; LPS Tîrgu Jiu – ASC Corona 2010 Braşov; marţi, 18 iunie: ASC Corona 2010 Braşov – ACS FC Bacău; CS Luceafărul Cluj – LPS Tîrgu Jiu.
FC Ozana campioana, dublă de baraj cu Liteni
■ echipa din Tîrgu Neamţ a cucerit titlul de campioană a Ligii 4 Neamţ şi va juca împotriva sucevenilor de la Liteni pentru promovarea în Liga 3 ■ Ozana s-a impus clar şi la Răuceşti în ultima etapă ■ Bravo Bodeşti şi Voinţa Valea Ursului vor disputa finala în Liga 5 ■
FC Ozana Tîrgu Neamţ este campioana întrecerii judeţene de fotbal după victoria clară, cu 4-0, obţinută duminică, 9 iunie, în deplasare, la Speranţa Răuceşti. Echipa de sub Cetate avea nevoie de o remiză pentru a-şi atinge scopul, însă, pînă la pauză, „plăieşii“ aveau deja un avans de două goluri prin dubla realizată de atacantul Dragoş Patrichi în minutele 8 şi 40. La fel de adevărat este că misiunea oaspeţilor a fost mult mai uşoară după ce, chiar în debutul partidei, jucătorul Andrei Întuneric, de la Speranţa, şi-a lăsat echipa în 10 în urma unui fault dur comis asupra lui Marian Creţu. Se întîmpla în chiar primul minut al partidei, iar jucătorul accidentat grav a fost transportat la spital. În repriza secundă. Tot la la pauză, în meciul de la Horia, dintre Victoria şi Bradu Borca scorul era egal, 0-0. În repriza secundă cei de la Ozana au mai înscris de două ori prin Patrichi, care a făcut hattrick-ul în minutul 50 şi Vavriţa (’80), iar Bradu Borca s-a prăbuşit în faţa celor de la Horia pierzînd cu 1-2. La Răuceşti, oaspeţii au sărbătorit la final performanţa împreună cu primarul Daniel Harpa, care şi-a văzut un prim obiectiv realizat, acela de a încheia campionatul pe locul I. Formula trimisă în teren de antrenorul Daniel Zavate a fost: Iftimie – Dumitru, Moşneguţu, Miron, Huţanu, Apreutesei, Ciubotaru, Creţu, Patrichi, Tofan, Miron, iar pe parcurs au mai evoluat Vavriţa şi Ignea. „Mulţumim tuturor celor care au fost alături de noi pe parcursul întregului sezon! Colaboratori, suporteri, presă, adversari şi toţi iubitorii de fotbal din oraşul Tîrgu Neamţ. Vă mulţumim că ne-aţi ajutat, mai mult sau mai puţin, să fim mai puternici!“, a fost mesajul echipei de sub Cetate, postat pe pagina oficială a clubului. Urmează însă un hop şi mai important, acela de a promova în Liga 3, dar pentru acest obiectiv trebuie ca tîrgnemţenii să elimine în dubla de baraj campioana Ligii 4 Suceava, CSO Viitorul Liteni. Primul joc va avea loc sîmbătă, 15 iunie, la ora 18.00, pe terenul echipei sucevene, iar returul va fi peste o săptămînă, pe stadionul Cetatea din Tîrgu Neamţ, de la ora 17.30. În privinţa echipei din Borca, aceasta a încheiat pentru al treilea sezon consecutiv pe locul secund, (după ediţiile Ligii 4 cîştigate de ACS Enadani Poiana Teiului, CSM Ceahlăul şi acum, FC Ozana). Pădurarii au pierdut din turaţie exact în play-off, momentul decisiv fiind în etapa a patra, atunci cînd Bradu Borca a plecat înfrîntă clar, cu 0-4, de pe stadionul Cetatea din Tîrgu Neamţ. Bradu Borca se poate consola însă în acest sezon cu trofeul cucerit la Piatra Neamţ, Cupa României, faza judeţeană, în finala cu Victoria Horia, în urma unui joc spectaculos, cu şase goluri, încheiat după 120 de minute cu scorul de 4-2 pentru formaţia de pe Valea Muntelui. Fotbalul judeţean nu şi-a tras însă cortina odată cu finalul sezonului Ligii 4, deoarece urmează ca peste o săptămînă să se încheie şi întrecerea din eşalonul 5, acolo unde vor fi cele două finale. Duminică, 9 iunie, Bradu Borca şi Voinţa Valea Ursului şi-au obţinut dreptul de a evolua în marea finală a întrecerii, în timp ce Arsenal Văleni şi Vulturul Costişa se vor lupta pentru medalia de bronz a sezonului 2018-2019. Cele două finaliste porneau ca favorite în meciurile retur, după ce cîştigaseră şi în prima manşă, iar duminica trecută au întregistrat următoarele rezultate care le-au dus în finala mare: Bravo Bodeşti – Arsenal Văleni 5-5 (3-2) şi Voinţa Valea Ursului – Vulturul Costişa 3-2 (2-1). Duminică, 16 iunie, pe stadionul Moldova, din Roman, de la ora 10.00, în finala mică se vor înfrunta Arsenal Văleni şi Vulturul Costişa, iar de la ora 12.00 va fi marea finală între Bravo Bodeşti şi Voinţa Valea Ursului. De menţionat că este pentru prima dată cînd campioana Ligii 5 de fotbal Neamţ se va decide în acest fel, cu play-off.
Eveniment2 zile în urmă

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM